Teisipäev, 4.04, 18.00 - 20.00
Kui kaua peab inimene vastu jääkülmas vees? Kuidas käitub inimene stressiolukorras? Miks oleme võimelised afektiseisundis tegema asju, milleks igapäevaelus mitte kuidagi suutelised ei ole? Kas ja kuidas on võimalik end vaimselt ja füüsiliselt äärmuslikeks olukordadeks ette valmistada?
Esimesel merepääste-teemalisel Merefoorumil kõneleb Põhja-Eesti Regionaalhaigla anestesioloog Villem Nigu sellest, mis toimub inimkeha ja -vaimuga ekstreemsetes tingimustes.
Merefoorumid on kõigile tasuta, algusaeg kell 18.00! Kogunemine Lennusadama kassa juures.
29. novembril taasavatavas Paksu Margareeta muuseum-külastuskeskuses eksponeeritakse ligi 700 eset, mis on tänaseks muuseumisse laekunud. Esemeid puhastasid, restaureerisid või nende järgi valmistasid koopiaesemeid Eesti ja välismaa spetsialistid.
18. novembril algab Eesti Polaarklubi ja Eesti Meremuuseumi koostöös korraldatud polaarviktoriin 15-19 aastastele koolinoortele. Lõppvoorus 28. jaanuaril selgitatakse välja viis parimat, kes pääsevad koos teadlastega ekspeditsioonile Arktikasse.
Eile, 31. oktoobril tunnustasid merendusorganisatsioonid Viimsi Rannarahva muuseumis 2019. aasta merendustegusid. Kapten Uno Lauri Merekultuuri sihtasutuse auhinnad läksid Noorte Merelaagrile, ajakirjale „Meremees“, Eesti Antarktika retke raames korraldatud ürituste sarjale ning projektile „Erilised purjetajad“.